Source: https://www.hydrotour.sk/informacie-o-podmienkach-uzavretia-poistnej-zmluvy
Timestamp: 2019-01-24 12:34:51+00:00
Document Index: 14181674

Matched Legal Cases: ['čl. 17', 'čl. 23', 'čl. 29', 'čl. 34', 'čl. 40', 'čl. 50', 'čl. 54', 'čl. 58', 'čl. 63', 'čl. 3', 'čl. 12', 'čl. 17', 'čl. 4', 'čl. 14', 'čl. 20', 'čl. 26', 'čl. 32', 'čl. 37', 'čl. 43', 'čl. 57', 'čl. 61', 'čl. 65', 'čl. 13', 'čl. 19', 'čl. 27', 'čl. 39', 'čl. 4', 'čl. 5', 'čl. 5', 'čl. 8', 'čl. 8', 'čl. 8']

Informácie o podmienkach uzavretia poistnej zmluvy - Hydrotour
Obchodné meno a právna forma: Allianz – Slovenská poisťovňa, a.s.
Názov štátu, kde sa nachádza sídlo poisťovateľa: Slovenská republika
Sídlo: Dostojevského rad 4, 815 74 Bratislava 1
1. NÁZOV POISTNÉHO PRODUKTU
Poistenie sa riadi Všeobecnými poistnými podmienkami pre cestovné poistenie a asistenčné služby zo dňa 06.11.2015 (ďalej len „VPP-CP“) a Osobitnými poistnými podmienkami pre komplexné cestovné poistenie dojednávané k službám cestovných kancelárií a cestovných agentúr zo dňa 06.11.2015 (ďalej len „OPP“).
2. POPIS POISTNÉHO PRODUKTU
2.1. Poistné riziká
V rámci komplexného cestovného poistenia sa poskytuje poistné krytie pre:
• Poistenie liečebných nákladov v zahraničí (čl. 17 až 22 VPP-CP),
• Poistenie úrazu (čl. 23 až 28 VPP-CP),
• Poistenie batožiny (čl. 29 až 33 VPP-CP),
• Poistenie zodpovednosti za škodu (čl. 34 až 39 VPP-CP),
• Poistenie stornovacích poplatkov (čl. 40 až 44 VPP-CP),
• Poistenie nevyužitej cesty (čl. 50 až 53 VPP-CP),
• Poistenie doplnkových asistenčných služieb (čl. 54 až 57 VPP-CP),
• Poistenie meškania letu a meškania iného dopravného prostriedku (čl. 58 až 62 VPP-CP),
• Poistenie nákladov na záchrannú činnosť (čl. 63 až 67 VPP-CP).
Uvedené poistenia je možné dojednať v rozsahu podľa ustanovení čl. 3 OPP.
2.2. Výhody produktu
• profesionálne základné a doplnkové asistenčné služby s celosvetovým pokrytím, poskytované 24 hodín denne po celý rok,
• možnosť voľby územnej platnosti poistenia – poistné prispôsobené v závislosti od zvolenej územnej platnosti,
• denná sadzba poistného bez rozdielu veku – seniori bez prirážky,
• možnosť nadštandardného poistenia stornovacích poplatkov,
• zimné športy v štandardnom krytí,
• možnosť dojednať rizikovú skupinu,
• všetky riziká a pripoistenia dojednané na jednej poistnej zmluve,
• možnosť hlásenia poistnej udalosti aj telefonicky, prostredníctvom internetu alebo prostredníctvom mobilnej aplikácie.
2.3. Všeobecná charakteristika poistného plnenia
Ak vznikla povinnosť plniť, je poisťovateľ povinný vyplatiť poistné plnenie určené podľa čl. 12 VPP-CP, OPP a podmienok dojednaných v poistnej zmluve. Poistné plnenie pre jednotlivé poistenia je bližšie špecifikované v čl. 17 až 67 VPP-CP. Limit poistného plnenia a poistná suma sú uvedené v čl. 4 OPP.
2.4. Výluky z poistenia
Škody z plnenia vylúčené sú uvedené v čl. 14 VPP-CP. Ďalšie výluky pre jednotlivé poistenia sú uvedené v čl. 20, čl. 26, čl. 32, čl. 37, čl. 43, čl. 57, čl. 61 a čl. 65 VPP-CP.
2.5. Upozornenie na možnosť sankcií a postihov spojených s poistným plnením
Poisťovateľ je oprávnený znížiť, zamietnuť alebo odmietnuť poistné plnenie v zmysle čl. 13 VPP-CP. Ďalej je poisťovateľ oprávnený poistné plnenie zamietnuť, a to v zmysle čl. 19 ods. 12) a 13) VPP-CP a poistné plnenie znížiť v zmysle čl. 27 VPP-CP.
Z poistenia zodpovednosti za škodu má poisťovateľ právo na náhradu poskytnutého poistného plnenia v zmysle čl. 39 VPP-CP.
3. OBOZNÁMENIE O DÔSLEDKOCH NEZAPLATENIA POISTNÉHO
Poistné podľa uzavretej poistnej zmluvy v zmysle čl. 4 ods. 1) VPP-CP je splatné pri uzavretí poistenia, ak nie je dojednané inak.
Uzavretie poistnej zmluvy prostredníctvom prostriedkov diaľkovej komunikácie (čl. 5 VPP-CP) – návrh poistnej zmluvy (ďalej len „návrh“) môže poistník prijať (akceptovať) zaplatením poistného. Platnosť návrhu zanikne a poistenie na jeho základe nevznikne, ak poistné nebude zaplatené vo výške jednorazového poistného uvedeného v návrhu (riadne), a to v lehote uvedenej v čl. 5 ods. 2) VPP-CP (včas).
4. DOPLNKOVÉ ADMINISTRATÍVNE SLUŽBY, KTORÉ NIE SÚ ZAHRNUTÉ V CENE POISTENIA A POPLATKY S NIMI SPOJENÉ A SPÔSOB SPRÍSTUPŇOVANIA INFORMÁCIÍ O ICH ZMENE
V prípade zániku poistnej zmluvy podľa ustanovení čl. 8 ods. 3) a 6) VPP-CP, má poisťovateľ právo na poplatok súvisiaci s nákladmi na správu poistnej zmluvy (čl. 8 ods. 9) VPP-CP).
5. PODMIENKY ODSTÚPENIA OD POISTNEJ ZMLUVY A VYPOVEDANIA POISTNEJ ZMLUVY
Podmienky odstúpenia od poistnej zmluvy alebo vypovedania poistnej zmluvy sú uvedené v čl. 8 VPP-CP.
6. SPÔSOB VYBAVOVANIA SŤAŽNOSTÍ
UPOZORNENIE POISTNÍKA
Informácie uvedené v tomto formulári neobsahujú úplný rozsah práv a povinností, ktorý poistníkovi vyplýva z uzavretia poistnej zmluvy a nenahrádzajú informačné povinnosti ustanovené všeobecne záväznými právnymi predpismi pri predaji alebo sprostredkovaní poistných produktov.
Táto informácia o podmienkach uzavretia poistnej zmluvy bola schválená dňa 06. 11. 2015.